Eiga þeir forgang sem stundað hafa nám við skólann áður og eins þeir sem hafa stundað nám við aðra tónlistarskóla . Tónlistarskóli Húsavíkur áskilur sér rétt til hækkunar skóla - og hljóðfæraleigugjalda á skólaárinu í samræmi við ákvarðanir sveitastjórnar . Skólagjöld tónlistarskólans eru ákvörðuð fyrir eina önn í einu og þurfa skólagjöld haustannar að vera geidd áður en vorönn hefst . Greiðsla skólagjalda fer nú í gegnum greiðslumiðlunina Nora þar sem greiðendur geta valið um greiðsluaðferð og greiðsludreifingu og notað frístundastyrk Norðurþings til að greiða niður skólagjöldin . Til þess að uppsögn sé gild verður að segja náminu upp skriflega með tölvupósti á netfangið ritari@tonhus.is Hætti nemandi í námi eftir að 6 vikur eru liðnar af önninni verða skólagjöldin ekki endurgreidd , en ef uppsögnin kemur fyrir þann tíma verða felld niður skólagjöld þann tíma sem nemandi nýtir ekki . Hljóðfæraleigugjald verður hinsvegar ekki endurgreitt þótt nemandi hætti námi áður en 6 vikur eru liðnar af önninni . Það er stranglega bannað að lána hljóðfærin til þriðja aðila . Hljóð - og myndefni Hljóð - og myndefni sem tekið er upp af starfsmönnum skólans á viðburðum sem skólinn stendur fyrir og í kennslustundum er eign Tónlistarskóla Húsavíkur . Á umsóknarforminu þarf að samþykkja eða hafna myndatöku af nemanda , svo og birtingu myndefnis á vefmiðlum skólans . Norðurþing greiður kennslukostnað fyrir þá nemendur sem eru með lögheimili í Norðurþingi . Nemendur sem ekki eru með lögheimili í Norðurþingi , en vilja stunda grunn - eða miðnám við Tónlistarskóla Húsavíkur , þurfa annað hvort að borga kennslukostnaðinn sjálfir eða fá samþykki sveitarfélags síns um að greiða kennslukostnaðinn .